stanford-oval/wikipedia huggingface dataset:
Toshiyuki Kuroiwa

| Mitalit> Maa:   Japani.Miesten pikaluistelu. Olympialaiset  | Mitalit> Maa:   Japani.Miesten pikaluistelu. Olympialaiset  | Mitalit> Maa:   Japani.Miesten pikaluistelu. Olympialaiset  | Maa:   Japani> Miesten pikaluistelu. |
| --- | --- | --- | --- |
|  Hopeaa | Albertville 1992 | 500 m |  |
Toshiyuki Kuroiwa (jap. 黒岩敏幸) (s. 27. helmikuuta 1969, Tsumagoi, Gunma) on entinen japanilainen pikaluistelija. Hän edusti maataan kolmissa peräkkäisissä talviolympialaisissa vuosina 1992–2000. Hän voitti hopeaa vuoden 1992 talviolympialaisissa Albertvillessä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Toshiyuki Kuroiwa
Samsung Galaxy Z Flip

| Samsung Galaxy Z Flip |
| --- | --- |


Valmistaja:  Samsung
Julkaistu:  11. helmikuuta 2020
Käyttöverkot:  2G, 3G, 4G, myös 5G-versio
Mitat:  avattuna 167,3 × 73,6 × 7,2 mm, taitettuna 87,4 × 73,6 × 17,3 mm
Paino:  183 g
Näyttö:  6,7 tuumaa + 1,1 tuuman näyttö taitettuna
Näytön kuvatarkkuus:  1 080 × 2 636 pikseliä
Suoritin:  Qualcomm Snapdragon 855+ -kahdeksanydin­prosessori
Grafiikkapiiri:  Adreno 640
Keskusmuisti:  8 GB
Flash-muisti:  256 GB
Takakamera:  12 Mpx + 12 Mpx (laajakulma)
Etukamera:  10 Mpx
Käyttöjärjestelmä:  julkaisuhetkellä Android 10, päivitettävissä Android 11 -versioon
Akku:  Li-Po 3 300 mAh
Liitännät:  USB-C
Muistikorttipaikka:  ei ole
Infobox OKVirheellinen NIMI-arvo: 
Samsung Galaxy Z Flip on Samsungin 11. helmikuuta 2020 julkistama taittuvanäyttöinen matkapuhelin. Samsungin mukaan se käyttää puhelimessaan uutta hyvin ohutta taittuvaa lasia.
Samsung julkisti puhelimesta 22. heinäkuuta 2020 5G-version, jossa on tehokkaampi prosessori.
Ominaisuudet > Kamera

Puhelimessa on takana kaksi kahdentoista megapikselin kameraa, joista toinen on laajakulmakamera. Edessä on yksi kymmenen megapikselin kamera. Taka- ja etukameroissa on HDR. Takana on myös LED-salama, jota voi käyttää lisäksi taskulamppuna. Puhelimella voi ottaa 4K-videota takakameralla 60fps-nopeudella ja etukameralla 30fps-nopeudella.
Ominaisuudet > Näyttö

Z Flipissä on Samsungin mukaan "fysiikan lakeja rikkova taittuva lasinäyttö", joka on tehty hyvin ohuesta lasista (engl. ultra-thin glass). Puhelimen näyttö on avattuna 6,7 tuumaa ja taitettuna Z Flipissä on pieni 1,1 tuuman näyttö, josta voi katsoa ilmoitukset ja vastata puheluihin. Isomman näytön tarkkuus on 1 080 × 2 636 pikseliä ja pienemmän 112 × 300 pikseliä.
Ominaisuudet > Muuta

Puhelimessa on 3 300 milliampeeritunnin litiumpolymeeriakku, joka ei ole irrotettavissa. Puhelin tukee 15 watin pikalatausta. Tallennustilaa on 256 gigatavua ja keskusmuistia kahdeksan gigatavua. Puhelimessa ei ole muistikorttipaikkaa. Z Flip käytti julkaisuhetkellä Android 10 -käyttöjärjestelmää, mutta se on päivitettävissä Android 11 -versioon.
Samsung Gear

Samsung Gear 3 Frontier -älykello.
Samsung Gear on Samsungin kehittämä ja valmistama puettavien tietokoneiden tuoteperhe, joka sisältää pääasiassa älykelloja. Sen ensimmäinen tuote on vuonna 2013 julkaistu Samsung Galaxy Gear.
Tuotteet > Älykellot ja aktiivisuusrannekkeet

| Kuva | Malli | Mallinumerot | Julkaistu | Käyttöjärjestelmä |
| --- | --- | --- | --- | --- |
|  | Samsung Gear S3 Classic | SM-R770 | 201611 marraskuu 2016 | Tizen |
|  | Samsung Gear S3 Frontier | SM-R760 SM-R765 (LTE-malli) | 201611 marraskuu 2016 | Tizen |
|  | Samsung Gear Fit 2 | SM-R3600DAANEE | 201604 huhtikuu 2016 | Tizen |
|  | Samsung Gear S2 Classic 3G |  | 201604 huhtikuu 2016 | Tizen |
|  | Samsung Gear S2 Classic | SM-R732 | 201508 elokuu 2015 | Tizen |
|  | Samsung Gear S2 | SM-R720 SM-R730 (3G-malli) | 201508 elokuu 2015 | Tizen |
|  | Samsung Gear S | SM-R750 SM-N910A (AT&T:n tarjoama malli) SM-N910V (Verizonin tarjoama malli) SM-N915P (Sprintin tarjoama malli) SM-N910T (T-Mobilen tarjoama malli) | 201410 lokakuu 2014 | Tizen |
|  | Samsung Gear Live |  | 20147 heinäkuu 2014 | Android Wear |
|  | Samsung Gear 2 Neo |  | 20145 toukokuu 2014 | Tizen |
|  | Samsung Gear 2 | SM-R3800VSANEE | 20144 huhtikuu 2014 | Tizen |
|  | Samsung Gear Fit | SM-R3500ZKANEE | 20142 helmikuu 2014 | Samsungin oma RTOS |
|  | Samsung Galaxy Gear | SM-V700 | 20139 syyskuu 2013 | Android Wear (oletuksena) Tizen (päivitettävissä) |
Tuotteet > Muut

| Kuva | Malli | Mallinumero | Julkaistu | Tyyppi |
| --- | --- | --- | --- | --- |
|  | Samsung Gear IconX | SM-R150NZKANEE | 201608 elokuu 2016 | Bluetooth-kuulokkeet |
|  | Samsung Gear 360 | SM-C200NZWANEE | 20162 helmikuu 2016 | 360 asteen kamera |
|  | Samsung Gear VR | SM-R323NBKANEE | 201511 marraskuu 2015 | VR-lasit |
|  | Samsung Gear Circle |  | 201509 syyskuu 2015 | Niskasankakuulokkeet |
Aiheesta muualla

Kuvia tai muita tiedostoja aiheesta Samsung Gear Wikimedia Commonsissa
Samsungin puettavien tietokoneiden sivut (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Samsung Gear
Käännös suomeksi
Tom Nekljudow

Tom Nekljudow (s. 27. elokuuta 1960) on suomalainen rumpali. Hänen ominta tyyliään on free jazz, mutta Nekljudow on soittanut myös muun muassa maailmanmusiikkia.
Ura

Nekljudow aloitti uransa vuonna 1975 Raoul Björkenheimin perustamassa yhtyeessä Arbuusi ja liittyi sen jälkeen vuonna 1980 kansanmusiikkia, jazzia ja progressiivista rockia yhdistelleen Piirpauken riveihin. Jätettyään yhtyeen vuonna 1983 Nekljudow aloitti musiikin opiskelun Edward Vesalan johdolla ja liittyi samalla basisti Antti Hytin kvartettiin. Samoihin aikoihin syntyi myös parin vuoden ajan toiminut yhtye Roommushklahn, jossa Nekljudowin lisäksi soittivat Björkenheim ja Hytti sekä saksofonisti Jone Takamäki ja pianisti Jarmo Savolainen. 1980-luvun jälkipuoliskolla hän oli mukana vielä Björkenheimin Krakatau-yhtyeessä sekä kitaristi Hasse Wallin Afro-Line -kokoonpanossa.
Koko 1990-luvun alkupuoliskon kestäneen hiljaselon jälkeen Nekljudow aktivoitui jälleen vuonna 1997, jolloin hän muodosti Otná Eahket -yhtyeen yhdessä Hytin ja Takamäen kanssa. Vuonna 1999 triosta syntyi Suhkan Uhka, jonka jälkeen Nekljudow on 2000-luvulla soittanut muun muassa pitkään Juhani Aaltosen yhtyeessä sekä Jorma Tapion Rolling Thunder -kokoonpanossa.
Valikoitu diskografia

Piirpauke
Live in der Balver Höhle (1981)
Birgi Bühtüi (1981)
Kirkastus (1981)
Live in Europe (1983)
Hasse Walli & Afro-Line
Dakar Nights (1984)
Rolling Thunder
Live in Japan (2002)
Juhani Aaltonen Trio
Mother Tongue (2003)
Illusion of a Ballad (2006)
Suhkan Uhka
Suhka (2003)
Iro Haarla - Ulf Krokfors Loco Motife
Penguin Beguine (2005)
Treeball

Treeball on viisihenkinen vaihtoehtoista englanninkielistä rockia soittava yhtye, jonka keulahahmona toimii tuottaja ja Radio Helsingin toimittaja Nick Triani yhdessä myös soolouralla kunnostautuneen Astrid Swanin kanssa.
Historia

Orkesterin perustivat Nick Triani (soittanut aiemmin muun muassa Supermodel-yhtyeessä) ja Janne Lehtinen (tunnetaan myös Mummypowder-orkesterista sekä Astrid Swanin soolokokoonpanosta) vuonna 2000 Helsingissä ja se on tähän mennessä julkaissut kolme albumia, jotka huolimatta maltillisesta myynnistään ovat olleet arvostelumenestyksiä ja saavuttaneet orkesterille kulttimaineen niin kotimaisissa kuin paikoin ulkomaisissakin alternative rock -piireissä.
Vuonna 2004 orkesteri teki kiertueen Kanadassa sikäläisen Aaron Booth -nimisen sooloartistin kanssa. Treeball ja Booth julkaisivat split-EP:n Intercontinental Pop Exchange No. 4 kanadalaisella Endearing Records -levymerkillä.
Orkesterin muut nykyiset jäsenet ovat Michael McDonald (Montevideo) sekä Aleksi Mänttäri (Jonna Tervomaa, The Krispies).
Jäsenet > Nykyiset jäsenet

Nick Triani – laulu, kitara
Astrid Swan – laulu, koskettimet
Janne Lehtinen – rummut
Michael McDonald – kitara
Aleksi Mänttäri – basso
Jäsenet > Entiset jäsenet

Rami Korhonen – basso
Aleksi Pahkala – kitara
Jimi Pääkallo – basso
Mikael Hakkarainen – kitara
Julkaisut > Albumit

The Strawberry Blonde School of Class (2002)
National Treasure (2004)
Liars in Love (2006)
I Dream of Eclectic Sheep (2006)
Julkaisut > Singlet

Cat Formation of a Mouse-EP (2003)
Intercontinental Pop Exchange No. 4 -EP (Split-EP Aaron Boothin kanssa) (2004)
Julkaisut > Musiikkivideot

Monkeys (2004)
Aiheesta muualla

Official Treeball Website (Arkistoitu – Internet Archive)
Treeball Myspacessa (englanniksi)
Sam Bowie

| Sam Bowie |
| --- | --- |

Henkilötiedot
Koko nimi:  Samuel Paul "Sam" Bowie
Syntynyt: 17. maaliskuuta 1961 (ikä 63) Lebanon, Pennsylvania, Yhdysvallat
Kansalaisuus:   Yhdysvallat
Koripalloilija
Pelipaikka:  Sentteri
Pituus:  216 cm
Paino:  107 kg
NBA-varaus:  2. varaus, 1984 Portland Trail Blazers
Pelaajaura
Yliopistojoukkueet
1979–1984:   Kentuckyn yliopisto
Seurajoukkueet
1984–1989 1989–1993 1993–1995:   Portland Trail Blazers  New Jersey Nets  Los Angeles Lakers
Samuel Paul "Sam" Bowie (s. 17. maaliskuuta 1961 Lebanon, Pennsylvania) on yhdysvaltalainen entinen koripalloilija.
Ura

Bowie pelasi yliopistokoripalloa Kentuckyn yliopistossa. Hän siirtyi kouluun jo vuonna 1979, mutta joutui jättämään kaudet 1981–1983 väliin loukkaantumisen takia. Bowie osallistui vuoden 1984 NBA:n varaustilaisuuteen, jossa Portland Trail Blazers varasi hänet toisena pelaajana ennen Michael Jordania. Myöhemmin muun muassa ESPN on kirjoittanut Bowien varaamisen olleen historian epäonnistunein pelaajavaraus. Bowie pelasi Portlandissa viisi kautta, mutta joutui jättämään kauden 1987–1988 kokonaan väliin. Hän ei pystynyt pelaamaan yhdenkään kauden aikana kaikkia otteluita. Vuosiksi 1989–1993 Bowie siirtyi New Jersey Netseihin, jossa hän teki parhaimmillaan 15,0 pistettä ottelua kohden. Hän lopetti uransa Los Angeles Lakersin paidassa kaudella 1994–1995.
Aiheesta muualla

Basketball-Referencen pelaajaprofiili (Arkistoitu – Internet Archive) (englanniksi)
Sarah Rafferty

| Sarah Rafferty |
| --- | --- |
 Rafferty vuonna 2018.
Henkilötiedot
Syntynyt: 6. joulukuuta 1972 (ikä 51) New Canaan, Connecticut, Yhdysvallat
Ammatti:  näyttelijä
Puoliso:  Santtu Seppälä (vih. 2001)
Lapset:  2
Näyttelijä
Aktiivisena:  1998–
Aiheesta muualla
IMDb
Sarah Gray Rafferty (s. 6. joulukuuta 1972 New Canaan, Connecticut) on yhdysvaltalainen näyttelijä. Hänet tunnetaan parhaiten roolistaan Donna Paulsenina USA Networkin lakidraamasarjassa Pukumiehet.
Yksityiselämä

Rafferty valmistui newyorkilaisesta Hamilton Collegesta arvosanalla magna cum laude, minkä jälkeen hän valmistui taiteen maisteriksi Yalen yliopistosta.
Rafferty avioitui suomalaissyntyisen Aleksanteri Olli-Pekka ”Santtu” Seppälän kanssa vuonna 2001. Heillä on kaksi tytärtä (s. 2007 ja 2012).
Aiheesta muualla

Sarah Rafferty Internet Movie Databasessa. (englanniksi)
Transformers: Age of Extinction (soundtrack)

| Transformers: Age of Extinction – The Score Steve Jablonsky |
| --- | --- | --- |

Soundtrack-albumin tiedot
 Julkaistu: 30. kesäkuuta 2014 (EP)  3. heinäkuuta 2014 (score) 
 Tyylilaji: Elokuvamusiikki
 Kesto: 97.15 (EP ja score)
muut julkaisut
| Transformers: Dark of the Moon – The Score 2011 | Transformers: Age of Extinction – The Score 2014 | Transformers: The Last Knight – Music from the Motion Picture 2017 |
Transformers: Age of Extinction – The Score on 27. kesäkuuta 2014 ilmestyneen yhdysvaltalaisen elokuvan Transformers – Tuhon aikakausi sävellyksiä sisältävä kaksiosainen soundtrack. Sävellykset on tehnyt Steve Jablonsky yhteistyössä Hans Zimmerin ja Imagine Dragonsin kanssa. Neljä elokuvan ääniraitaa EP-levynä 30. kesäkuuta 2014 ja loput julkaistiin 3. heinäkuuta 2014. Soundtrack on elokuvasarjan ensimmäinen, joka ei sisällä Linkin Parkin musiikkia.
Kappaleet > EP

| 0 | 1 | 2 |
| --- | --- | --- |
| Numero | Kappale | Kohtaus |
| 1. | Hunted | Sekoitus monista alla selitettyjen kohtausten musiikeista. |
| 2. | Tessa | Monet Yeagereiden farmille sijoittuvat keskustelut Caden ja Tessan välillä. |
| 3. | Autobots Reunite | Optimus Prime saapuu paikkaan, jossa Bumblebee, Hound, Drift ja Crosshairs odottavat häntä. |
| 4. | Lockdown |  |
Kappaleet > Score

| 0 | 1 | 2 |
| --- | --- | --- |
| Numero | Kappale | Kohtaus |
| 1. | Decision |  |
| 2. | Best Thing That Ever Happened | Cade lupaa kuolleelle vaimolleen huolehtia Tessasta. |
| 3. | I'm an Autobot | Lockdown, James Savoy ja Cemetery Windin agentit löytävät ja tappavat Ratchetin. |
| 4. | Optimus Is Alive | Cade herättää Optimuksen horroksesta. |
| 5. | Cemetery Wind | Savoy ja Cemetery Windin agentit saapuvat Yeagereiden farmille etsimään Optimusta. |
| 6. | His Name Is Shane and He Drives | Cade tapaa ensi kertaa Shanen ja he ovat Tessan ja Lucas Flanneryn ohella Cemetery Windin jahtaamina. |
| 7. | Hacking the Drone | Cade hakkeroituu Cemetery Windin vakoojabottiin ja saa tietää Leadfootin kuolemasta. |
| 8. | Transformium |  |
| 9. | Galvatron Is Online | Galvatron ja Stinger lähetetään Autobottien perään. |
| 10. | Your Creators Want You Back | Lockdown saapuu ja kaappaa Optimuksen sekä Tessan. |
| 11. | The Final Knight | Lockdown laittaa Optimuksen selliinsä lähelle Dinobottien selliä. |
| 12. | Punch Hold Slide Repeat | Yeagerit, Bumblebee ja Crosshairs taistelevat Chicagossa Lockdownin palkkasotureita vastaan. |
| 13. | The Presence of Megatron | Brains ja Optimus paljastavat Galvatronin olevan vain Megatronin uusi keho. |
| 14. | Galvatron Is Active | Galvatron aktivoituu itsestään, kapinoi armeijoineen KSI:tä vastaan ja Joshua pakenee tehtaalta Siemen mukanaan. |
| 15. | Have Faith Prime | Cade yrittää saada Optimuksen uskomaan ihmiskuntaan. |
| 16. | Hong Kong Chase | Cemetery Wind jahtaa Joshua Joycea ja Su Yuemingiä Hongkongin läpi. |
| 17. | The Legend Exists | Optimus vapauttaa Dinobotit Lockdownin aluksesta irrotetusta osasta. (Sisältää osia ensimmäisen elokuvan sävellyksien ääniraidasta "Arrival to Earth") |
| 18. | Dinobot Charge | Optimus yrittää suostutella Dinobotit auttamaan. Grimlock kuitenkin hyökkää Optimuksen kimppuun ja vasta hävittyään kaksintaistelun tälle, hän ja muut Dinobotit alistuvat. |
| 19. | That’s a Big Magnet | Lockdown palaa ja aktivoi aluksensa suuren magneettiaseen. |
| 20. | Drive Backwards | Shane ajaa autoa takaperin päästäkseen pakoon Lockdownilta. |
| 21. | Honor to the End | Viimeinen taistelu Optimuksen ja Lockdownin välillä. Optimus surmaa Harold Attingerin ja Lockdownin. Loput KSI:n luomukset, Galvatronia lukuun ottamatta, kuolevat Lockdownin kranaatin räjähtäessä. (Sisältää osia Imagine Dragonsin "Battle Cry" -singlestä) |
| 22. | Leave Planet Earth Alone | Dinobotit päästetään vapauteen ja Optimus lähtee Maasta Siemen mukanaan. |
| 23. | The Knight Ship | Luojat cybermuuntavat osan maapallosta ja aiheuttavat dinosaurusten joukkosukupuuton; Autobotit vievät osan Lockdownin aluksesta. |
Saint-Vincent-de-Salers

| Saint-Vincent-de-Salers |
| --- | --- |
 Saint-Vincentin kirkko
 Saint-Vincent-de-Salers
 Koordinaatit: 45°12′14″N, 2°31′57″E 
Valtio:  Ranska
Alue:  Auvergne-Rhône-Alpes
Departementti:  Cantal
Arrondissementti:  Mauriac
Pinta-ala:  
 – Kokonaispinta-ala:  18,9 km²
Väkiluku (2021):  70 
 – Väestötiheys:  3 as./km²
Kunnan numero:  15218
Infobox OKVirheellinen NIMI-arvo: 
Saint-Vincent-de-Salers (oksitaaniksi Sant Vincenç de Salèrn) on kunta Ranskan keskiosassa Cantalin departementissa Auvergne-Rhône-Alpesin alueella. Se sijaitsee Marsjoen varrella, noin 17 kilometriä Mauriacin kaupungista itään.
Château de la Borie
Saint-Vincent-de-Salersin kylässä on säilynyt erittäin vanhoja taloja.  Saint-Vincentin kirkko on peräisin 1100-luvulta, ja sitä on kunnostettu useaan otteeseen. Kirkon lähellä oleva linna Château de la Borie on rakennettu 1400-luvulla. Linna on yksityisomistuksessa.
Aiheesta muualla

Kuvia tai muita tiedostoja aiheesta Saint-Vincent-de-Salers Wikimedia Commonsissa
Toshiyuki Morikawa

| Toshiyuki Morikawa |
| --- | --- |

Henkilötiedot
Syntynyt: 26. tammikuuta 1967 (ikä 57)  Kawasaki, Kanagawan prefektuuri
Näyttelijä
Aktiivisena:  1990–
Merkittävät roolit:  Katsuya Jounouchi (Yu-Gi-Oh!) Sephiroth (Final Fantasy VII: Advent Children)
Aiheesta muualla
www.axl-one.com/talent/morikawa.html
IMDb 
Toshiyuki Morikawa (森川 智之) (s. 26. tammikuuta 1967 Kawasaki Kanagawan prefektuuri) on japanilainen ääninäyttelijä, joka on tehnyt urallaan yli 250 ääniroolia animeen. Hänet tunnetaan muun muassa Katsuya Jounouchin ääniroolista ensimmäisessä Yu-Gi-Oh! -animesarjassa, sekä Sephirothin roolista elokuvassa Final Fantasy VII: Advent Children. Hän oli Ryun äänenä Street Fighter Alpha 3 videopelissä ja Bondrewdin äänenä Made In Abyss -animesarjassa.
Morikawa opiskeli ääninäyttelemistä Katsuya Seiyū akatemiassa, jossa hän oli samalla luokalla muun muassa Kotono Mitsuishin, Chisa Yokoyaman, Wataru Takagin, Sachiko Sugawaran ja Michiko Neyan kanssa.
Aiheesta muualla

Toshiyuki Morikawa Seiyuu Info (Arkistoitu – Internet Archive)
Anime News Network
Tähtiin karkaava koira

Tähtiin karkaava koira on Henning Mankellin lasten- ja nuortenkirja, joka ilmestyi 1990. Sen päähenkilö on 11-vuotias Joel Gustafsson, joka asuu norlantilaisessa pikkukaupungissa isänsä Samuelin kanssa. Isä on aiemmin ollut merimies, mutta työskentelee kirjan tapahtuma-aikaan metsurina. Äiti on jättänyt perheen Joelin ollessa pieni, eikä Joel muista häntä, mutta äidittömyys vaivaa Joelia. Kirja tapahtuu talvella 1956. Joel tutustuu samanikäiseen Tureen, joka on kihlakunnantuomarin poika. Yhdessä he karkaavat öisille salaisille seikkailuretkille, joista yksi muodostuu hyvin vaaralliseksi.
Henning Mankell itse asui lapsuutensa Härjedalenissa. Hänen isänsä oli kihlakunnantuomari, ja hänen äitinsä oli jättänyt perheen. Kirjan hahmoissa on siis Mankellin omia nuoruudenkokemuksia. Joelin tarina muodostaa neliosaisen kirjasarjan, josta Tähtiin karkaava koira on ensimmäinen.
Törnvall

Törnvall tai Törnwall on seuraavien henkilöiden sukunimi:
Bertel Törnwall, Bertel Törmävaara (1886–1963), rovasti ja kristillinen kirjailija
E. A. Törnvall, arkkitehti
Emil Törnwall (1861–1926), suomalainen pappi ja säveltäjä
Eva Törnwall-Collin (1896–1982), suomalainen taidemaalari
Iikka Törnvall (s. 1983), suomalainen jääkiekkoilija
Ines Törnvall, arkkitehti
Jon Fredrik Törnwall (1819–1898), ruotsalainen urkuri, säveltäjä ja musiikkikirjailija
Jussi Törnwall (1935–2016), suomalainen oopperaohjaaja, dramaturgi, oopperoiden kääntäjä ja korrepetiittori
Markus Törnvall (s. 1964), suomalainen jalkapalloilija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Saint-Vidal

| Saint-Vidal |
| --- | --- |

 Saint-Vidal
 Koordinaatit: 45°04′32″N, 3°48′03″E 
Valtio:  Ranska
Alue:  Auvergne-Rhône-Alpes
Departementti:  Haute-Loire
Arrondissementti:  Le Puy-en-Velay
Pinta-ala:  
 – Kokonaispinta-ala:  7,7 km²
Väkiluku (2018):  610 
 – Väestötiheys:  79 as./km²
Kunnan numero:  43229
 
 Kunnan kotisivut 
Infobox OKVirheellinen NIMI-arvo: 
Saint-Vidal on kunta Ranskassa Haute-Loiren departementissa Auvergne-Rhône-Alpesin alueella. Se sijaitsee Bornejoen varrella, noin 11 kilometriä Le Puy-en-Velayn kaupungista luoteeseen.
Château de Saint Vidal
Kunnan keskipisteenä on keskiaikainen linna Château de Saint Vidal. Se on yksi Auvergne-Rhône-Alpesin alueen parhaiten säilyneistä linnoista. 1500-luvulla linnan maine oli suuri. Se oli Ranskan tykistöjen suurmestarin ja katolisen liiton johtajan  Antoine II:n ansiota. Hänet tapettiin 25. tammikuuta 1591 Estroulhasin sillalla käydyssä kaksintaistelussa Espalyssä. Saman vuoden heinäkuussa Ranskan kuningas Henrik IV määräsi linnan tuhottavaksi. Sitä kohti ammuttiin 304 kanuunanlaukausta, mutta linnoitus pysyi valloittamattomana. Antoine II:n seuraajat asuttivat linnaa 1700-luvun loppuun saakka. Tämän jälkeen linna on vaihtanut useasti omistajaa. Nykyinen omistaja Vianney d'Alançon osti linnan vuonna 2016. Vuosina 2017-2018 linnaan tehtiin laajat entisöintityöt, ja linna avattiin yleisölle majoitus- ja matkailukäyttöön. Linna on ollut historiallinen muistomerkki vuodesta 1958.
Aiheesta muualla

Kuvia tai muita tiedostoja aiheesta Saint-Vidal Wikimedia Commonsissa
UKF

UKF (United Kingdom Frome) on brittiläinen levy-yhtiö, jonka omistaa Luke Hood ja AEI Media. UKF:än perustaja oli Luke Hood, joka aloitti laittamaan elektronista musiikkia hänen kahteen alkuperäiseen Youtube-kanavaansa, jotka olivat UKF Drum & Bass ja UKF Dubstep vuonna 2009. Tällä hetkellä UKF:llä on viisi Youtube-kanavaa: UKF Music, UKF Dubstep, UKF Drum & Bass, UKF Mixes ja UKF Live. UKF on laajentunut Youtube-kanavista tekemään podcasteja, tapahtumia ja kaikkea muuta.
Sarah Roemer

| Sarah Roemer |
| --- | --- |
 Sarah Roemer elokuvassa Waking Madison ()2011.
Henkilötiedot
Koko nimi:  Sarah Christine Roemer
Syntynyt: 28. elokuuta 1984 (ikä 40) San Diego, Kalifornia
Kansalaisuus:  Yhdysvallat
Ammatti:  näyttelijä
Aiheesta muualla
IMDb 
Elonet
Sarah Christine Roemer (s. 28. elokuuta 1984 San Diego, Kalifornia) on yhdysvaltalainen näyttelijä ja malli. Hänellä on ollut merkittävät roolit muiden muassa elokuvissa Kauna 2 (2006) ja Paranoia (2007) sekä televisiosarjassa Event.
Osittainen filmografia

Paranoia, (Disturbia, 2007), Ashley
Kauna 2, (The Grudge 2, 2006), Lacey
Waking Madison, (2008), Madison Walker
Asylum, (2008), Madison
Hachiko – tarina uskollisuudesta, (Hachiko: A Dog's Story, 2009), Andy Wilson
Annetaan palaa!, (Fired Up!, 2009), Carly Davidson
Lähde:
Aiheesta muualla

Sarah Roemer Internet Movie Databasessa. (englanniksi)
Sarah Roemer Filmi Beat. Viitattu 26.8.2023. (englanniksi)
Saint-Véran

Kylä talvella.
Saint-Véran [sɛ̃.ve.ʁɑ̃] on Ranskan kunta Provence-Alpit-Riviera‎n alueella Hautes-Alpesin departementissa. Kunnan asukasluku vuonna 2014 oli 249. Saint-Véran kuuluu departementissaan Guillestren kantoniin Briançonin arrondissementissa.
Saint-Véranin alppikylä kuuluu kauneimpien ranskalaiskylien järjestöön Les Plus Beaux Villages de France.
Vuonna 1974 Pariisin observatorio rakennutti Saint-Vérainiin observatorion 2900 metrin korkeuteen Pic de Château Renard -vuoren huipulle. Nykyisin laitos on AstroQueyras-nimisen harrastajatähtitieteilijöiden seuran käytössä.
Aiheesta muualla

Kuvia tai muita tiedostoja aiheesta Saint-Véran Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Saint-Véran
Käännös suomeksi
Samu Mikkonen

Samu Matias Mikkonen (s. 8. heinäkuuta 1996 Vihti) on suomalainen keskimatkojen juoksija. Hän edustaa Tampereen Pyrintöä. Vuoteen 2011 saakka hän edusti Kuopion Sisu-Veikkoja, vuosina 2012–2017 Kuopion Reipasta ja vuosina 2018–2020 Joensuun Katajaa.
Kalevan kisoista Mikkonen on saavuttanut hopeaa 1 500 metrin juoksusta vuosina 2017 ja 2019 sekä pronssia vuonna 2020. Maastojuoksun SM-kilpailuista hän on voittanut hopeaa neljän kilometrin matkalta vuonna 2017. Viestijuoksun SM-kilpailuissa hän ollut mukana voittamassa hopeaa (vuonna 2018) ja kahta pronssia (2014 ja 2016) 4 × 800 metrin viestijuoksusta, hopeaa 2019 ja pronssia vuonna 2018 4 × 1 500 metrin viestijuoksusta sekä pronssia 4 000 metrin viestistä vuonna 2020. Sisäratojen SM-kisoista Mikkonen on saavuttanut 1 500 metrin juoksusta kultaa vuonna 2020 sekä hopeaa vuosina 2018 ja 2019. 3 000 metrin juoksusta hän on voittanut kultaa 2017 ja 2020 sekä pronssia 2023.
Ennätyksikseen Mikkonen on juossut 800 metrillä ajan 1.51,41, 1 500 metrillä 3.45,35, 3 000 metrillä 8.06,22 (hallissa) ja 5 000 metrillä 14.36,20.